**SUSITARIMAS NR. 4**

**DĖL 2021 M. KOVO 23 D. RANGOS SUTARTIES DĖL „330 KV VIENGRANDĖS ORO LINIJOS JURBARKAS-BITĖNAI REKONSTRAVIMAS Į DVIGRANDĘ“ PROJEKTAVIMO IR RANGOS DARBŲ NR. 21VP-SUT-40 PAKEITIMO**

Vilnius, 2022 m. d. Nr.

**LITGRID AB** (toliau — **Užsakovas**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Karlo Gustavo Emilio Manerheimo g. 8, LT-05131 Vilnius, Lietuva, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama, iš vienos pusės ir

**Tiekėjų grupė, susidedanti iš UAB „Enersense“,** pagal Lietuvos Respublikos įstatymus įsteigta ir veikianti įmonė, juridinio asmens kodas 123855155, kurios registruota buveinė yra Galinės g. 8, Galinė LT-14247 Vilniaus r., Lietuva, duomenys apie bendrovę kaupiami ir saugomi Lietuvos Respublikos juridinių asmenų registre, ir **EMPOWER AS**, pagal Estijos įstatymus įsteigta ir veikianti įmonė, juridinio asmens kodas 11445550, kurios registruota buveinė yra K. A. Hermanni 8a, 10121 Talinas, Estija, duomenys apie bendrovę kaupiami ir saugomi Estijos Respublikos juridinių asmenų registre (toliau – **Rangovas**), kuriai atstovauja **UAB „Enersense**“, iš kitos pusės,

toliau Užsakovas ir Rangovas kartu vadinami Šalimis, o kiekvienas atskirai — Šalimi,

**ATSIŽVELGDAMOS Į TAI, KAD**:

1. Šalys 2021 m. kovo 23 d. sudarė rangos sutartį dėl „330 kV viengrandės oro linijos Jurbarkas-Bitėnai rekonstravimas į dvigrandę“ projektavimo ir rangos darbųNr. 21VP-SUT-40 (toliau — Sutartis);
2. Rangovas, siekdamas tinkamai ir laiku įvykdyti Sutartį, 2022 m. balandžio 12 d. raštu Nr. 43 „Dėl 2021-03-23 sutarties Nr. 21VP-SUT-40 vykdymo” kreipėsi į Užsakovą prašydamas leisti pasitelkti naują subrangovą UAB „Vilniaus rentinys“ g/b gręžtinių pamatų įrengimo darbų atlikimui;
3. Vadovaujantis Sutarties 19 punktu, *Sutartis gali būti keičiama Sutartyje numatytais atvejais, taip pat Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme (toliau – Pirkimų įstatymas) ar kitame Įstatyme numatytais atvejais, kai pagal Įstatymus nereikia atlikti naujos pirkimo procedūros*;
4. Vadovaujantis Sutarties Konkrečiųjų sąlygų 4.4 punkto reikalavimais, Rangovas, gavęs išankstinį Užsakovo sutikimą, turi teisę pasitelkti naują subrangovą, kai siekiant tinkamai ir laiku įvykdyti Sutartį, būtina padidinti Sutarties vykdymo spartą;
5. Vadovaujantis Sutarties Konkrečiųjų sąlygų 13.1 punkto (h) papunkčiu, Sutarties pakeitimai gali apimti Subrangovų (subtiekėjų) sąrašo pakeitimus;
6. Užsakovas pagal Rangovo pateiktus dokumentus įvertino subrangovo UAB „Vilniaus rentinys“ atitiktį pirkimo sąlygose nustatytiems reikalavimams ir nustatė, kad UAB „Vilniaus rentinys“ turi reikalingą kvalifikaciją g/b gręžtinių pamatų įrengimo darbų atlikimui ir neturi pašalinimo pagrindų;
7. Sutarties keitimo aplinkybės atitinka Pirkimų įstatymo 97 straipsnio 1 dalies 1 ir 5 punktuose nurodytas aplinkybes;

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Papildyti Sutarties 10 priedą „Subrangovų (subtiekėjų) sąrašas, į jį įtraukiant subrangovą UAB „Vilniaus rentinys“.
2. Rangovas užtikrins ir bus atsakingas už subrangovui UAB „Vilniaus rentinys“ perduotų įsipareigojimų tinkamą įvykdymą.
3. Kitos Sutarties sąlygos nekeičiamos ir lieka galioti visa apimtimi.
4. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
5. Susitarimas įsigalioja nuo jo sudarymo momento ir tampa neatskiriama Sutarties dalimi.
6. Susitarimas pasirašytas Šalių kvalifikuotais elektroniniais parašais.
7. Susitarimo priedas yra neatskiriama šio Susitarimo dalis. Prie Susitarimo pridedama:
   1. Sutarties 10 priedas „Subrangovų (subtiekėjų) sąrašas;
   2. Rangovo 2022 m. balandžio 12 d. raštas Nr. 43 „Dėl 2021-03-23 sutarties Nr. 21VP-Sut-40 vykdymo” su priedais.

|  |  |  |
| --- | --- | --- |
| **Užsakovo vardu:** |  | **Rangovo vardu:** |
|  |  |  |